Taalgebruik: fonds, vondsArgieffoto (Foto: Stevepb/Pixabay) Die Afrikaans vir funds is fondse of gewoon geld: Daar is geen geld [NIE: fondse] vir die projek nie. Gewoonlik word geld gestort of inbetaal in ŉ fonds wat met ŉ spesiale doel gestig [NIE: in die lewe geroep] is, soos in ŉ siekefonds of ŉ Kersfonds. Soms gaan dit ook om ŉ begroting of geldmiddele: die weermag se begroting [NIE: fondse] is erg besnoei. Geld [NIE: fondse] word bewillig, gegee, geskenk of voorgeskiet vir bv. ŉ projek, of die projek word gefinansier of gesubsidieer deur dit geldelik te steun of van kapitaal te voorsien [NIE: befonds]. Die selfstandige naamwoorde in dié verband is finansiering of subsidiëring [NIE: befondsing]. ŉ Vonds is iets wat gevind is of ŉ ontdekking wat gedoen is; die meervoud is vondste [NIE: vondse].